Worcester F 80 Distinctiones

208 Querenda sunt tria

Querenda sunt tria, scilicet, sapientiam ad conuersando, gratia in perseuerandum, gloriam in consummando.

¶ De primo, querit prudens sapientiam, sicut peregrinus conductum, cecus lucem, Prou. 15[:14]: *Cor sapientis quærit doctrinam*. Et hoc tripliciter, quia corde studendo quantum ad propriam inuencionem, sicut primi philosophi aure. Audiendo[[1]](#footnote-1) quantum ad humanam erudicionem, sicut philosophorum discipuli. Ore orando quantum ad diuinam inspirationem, sicut faciunt sancti.[[2]](#footnote-2)

¶ Secunto querit prudens graciam in perseuerando, sicut seruus continuam complacenciam coram domino, mulier coram marito, Amos 5[:14]: *Quærite bonum, et non malum*.

¶ Tertio, querit gloriam, sicut pugil victoriam, pergrinus vie finem, Matt. 6[:33]: *Primum quærite regnum Dei*, etc. Col. 3[:1]: *Quæ sursum sunt quærite*. Set, heu, quia imprudentes querunt quod non est querendum, quia gloriam mundanam quo ad superbiam uite, sicut vrsus mel ascendendo arborem, Joan. 5[:44]: *Quomodo potestis credere, qui gloriam ab invicem quaeritis?* Eccli. 3[:22]: *Altiora te ne quæsieris*. Et Eccli. 7[:4]: *Noli quærere* ab homine *ducatum*. Alii querunt abundanciam temporalem quantum ad concupienciam oculorum, sicut talpa terra, ignis ligna,

/fol. 250ra/

Psal. [4:3]: *Filii hominum, usquequo gravi corde?* etc. Jer. 45[:4-5]: *Ego* quos *plantavi, evello, et tu quæris tibi grandia?* Alii querunt voluptatem carnalem, sicut scabiosus fricatum, febricitans vinum, Phil. 2[:21]: *Omnes quae sua sunt quaerunt*. [3] Reg. 1[:2]: *Queramus* dominum.

¶ Ad querendum Dominum quatuor debent attendi: locus, tempus, modus, fructus. Locus quo inuenietur requiritur quod sit mundus, quietus, securus. Non enim debet queri in loco quo fetet concupiscentia carnis, quia ibi non est speciositatem sine macula, Can. 3[:1]: *In lectulo meo, quæsivi, quem diligit,* set *non inveni*. Sed in loco penitencie et asperitatis cum pastoribus, Luc. 2[:8]. Non in foro quo fetet concupiscentia oculorum, quia non est negociator animalium sed animarum, Osee 5[:6]: *In gregibus suis* ibunt *ad quærendum Dominum, et non invenient*. Sed in domo, quiete consciencie, cum regibus, Matt. 2[:9]. Can. 3[:2]: *Per plateas* quesiui *quem diligit anima mea*.

¶ Non in pompa qua regnat superbia vite, quia in uentum non vadit,[[3]](#footnote-3) qui veritas est, Luc. 2[:44]: *Existimantes* eum *esse in comitatu*, etc. Sed inuentus est in scola veritatis est in medio doctorum.

¶ Item, tempus ad querendum Dominum duplex est. Primo dum dies est quia in nocte mortis, culpe nature, vix inuenitur, Can. 3[:1]: *Per noctes, quæsivi quem diligit anima mea, et non inveni*. Ideo Ysai. 21[:12]: *Si quaeritis*, id est, si querere vultis, *quaerite*, scilicet, in die, non in nocte.

¶ Secundo, dum prope est, Ysai. [55:6]: *Quaerite Dominum dum inveniri potest* inuoca *eum dum prope est*. Modo[[4]](#footnote-4) nempe pulsat ad ostium cordis, Matt. [7:8]: *Omnis qui quaerit, invenit*. Joan. 7[:36].

¶ Modus quaerendi est ut lingua interroget, Can. 3[:3]: *Num quem[[5]](#footnote-5) diligit anima mea vidistis?* Hoc fit per deuotam orationem, Eccli. vltimo [51:18]: *Quesivi.*

¶ Secundo oculus festinet ad intuendum quod fit per rectam intencionem, Sap. [1:1]: *In simplicitate cordis quærite*. Tercio, pes ad ambulandum quod fit per feruentem affeccionem, Joan. 20[:15]: *Mulier, quem quaeris*?

¶ Quarto, manus ad palpandum quod fit per bonam operationem, Psal. [76:3]: *Deum* quisivi *manibus meis*.

¶ Quinto, virtus ad continuandum quod fit per finalem perseueranciam, Psal. [104:4; 68:21]: *Quaerite Dominum,* etc.,[[6]](#footnote-6) *et non inveni.*

/fol. 290rb/

Vt stulti, etiam hoc vel quia non perseuerant sicut simia in querendo nucleum vel quia locus et tempus non captant, sicut qui querunt flores in hieme, Joan. 7[:34]: *Quaeretis me, et non invenietis.*

¶ Alii non querunt et tamen inueniunt quod est mirabile vt paruuli innocentes, Act. 5[:10] et Ysa. 65[:1]: *Inuenerunt qui[[7]](#footnote-7) non quesierunt.*

¶ Tercii nec querunt nec inueniunt sicut infideles et accidiosi, Job. 28[:13]: Non *inuenitur in terra suauiter viuencium*.

¶ Quarti querunt et inueniunt sicut boni Christiani instar mulieris *dragmam* querentis, Luc. 15[:8]. Sed quanto magis debet homo querere Dominum, Deut. 4[:29]: *Cum quesieris Dominum Deum tuum, inuenies eum, si tamen* cum *toto corde quesieris*. Isto modo quesierunt Christum parentes eius et ideo inuenerunt sicut hic dicitur, [Luc. 2:46].

¶ Item queritur[[8]](#footnote-8) diligenter res perdita si fuerat commendata sicut miles equum si fuerat necessaria sicut pauper victum, Ergo medicum si fuerit dilecta sic nupta, sponsa mater filium. Sic Maria quesiuit in templo filium, tanquam ab angelo commendatum, Luc. 1[:32]: *Hic erit magnus, et Filius altissimi*. Item, tamquam mundo necessariam, Luc. 1[:50]: *Misericordia ejus a progenie in progenies*, ut intime dilectum, Luc. 2[:35]: *Et tuam ipsius animam pertransibit gladius*.

¶ Quidam magnus misit tres inimicos. Duos milites et vnum clericum ad quemdam imperatorem magnum pro quodam negocio expediendo qui noluit eos exaudire donec tres questiones sibi enodarent,[[9]](#footnote-9) scilicet, quantum est a celo ad terram, quantum spacium est circa mundum et quantum valeret corpus suum. Habitis induciis, clericus sic respondit ad primum, videtur, inquit, mihi quod minus sit a celo ad terram quam sit de domo alicus ad domum vicini sui, eo quod vnus non potest videre que alius fecit in domo sua, sed Deus de celo videt que fuerit in terra. Ad secundum respondit quod iter unius diete eo quod firmamentum totam terram circuerat vno die, sed de hoc toto, tu rex, non habebis in fine nisi septem pedes. Ad tercium dico quod, tu rex, vales xxviii. denarii et obolum, eo quod corpus tuum peius sit corpore Christi obolis tribus.

1. audiendo ] Lambeth, F 128 *corr.* audito F 80. [↑](#footnote-ref-1)
2. sicut faciunt sancti ] Lambeth, F 128 *corr.* sancti vt faciunt F 80. [↑](#footnote-ref-2)
3. vadit ] Lambeth, F 128 *corr.* cadit F 80. [↑](#footnote-ref-3)
4. modo ] Lambeh, F 128 *corr.* Matt. F 80. [↑](#footnote-ref-4)
5. quem ] Lambeth, F 128 *corr.* quid F 80. [↑](#footnote-ref-5)
6. etc. ] Lambeth *om*. F 80. [↑](#footnote-ref-6)
7. qui ] *corr.* quem F 80, Lambeth. [↑](#footnote-ref-7)
8. queritur ] Lambeth, F 128 *corr.* perditur F 80. [↑](#footnote-ref-8)
9. enodarent ] Lambeth *corr.* euaderent F 80. [↑](#footnote-ref-9)